
Pranešimo tekstas suinteresuotiems tiekėjams                                                        2026-01-27
(Siunčiama CVP IS elektroninėmis priemonėmis)


DĖL ATSAKYMŲ Į PATEIKTUS KLAUSIMUS IR PIRMINIŲ PASIŪLYMŲ TERMINO NUKĖLIMO

        AB „Miesto gijos“  toliau – Perkantysis subjektas) Viešųjų pirkimų komisija (toliau – Komisija) vykdo supaprastintą pirkimą skelbiamų derybų būdu „Asmeninių apsaugos priemonių pirkimas“ (Centrinės viešųjų pirkimų informacinės sistemos (toliau – CVP IS) priemonėmis, pirkimo ID 6172189), toliau (tekste – Pirkimas).
Perkantysis subjektas, vadovaudamasis Pirkimo Bendrųjų sąlygų 3.1. punktu „Pirkimo dokumentai tiekėjų iniciatyva gali būti paaiškinami/patikslinami jiems CVP IS susirašinėjimo priemonėmis kreipiantis į Perkantįjį subjektą.“, atsako į suinteresuotų Tiekėjų 2026-01-21 ir 2026-01-22  ir 2026-01-27 CVP IS prašymuose pateiktus klausimus (pateiktus toliau lentelėje):

	Eil. Nr.
	Tiekėjų užduoti klausimai/prašymai
	Perkančiojo subjekto atsakymas

	[bookmark: _Hlk148361716]1.
	Prašome patikslinti 2 pirkimo dalies 12 pozicijos techninę specifikaciją.
Šiuo metu prie prekės pavadinimo nurodyta:
„Filtras A2B2E2K2 CO-P3“.
Tuo tarpu skiltyje „Reikalaujami prekių techniniai rodikliai“ nurodyta:
1. Filtras turi būti A2B2E2K2 + P3 klasės.
4. Filtras turi atitikti standartą EN 14387 A1B1E1K1 P3 arba lygiaverčius reikalavimus.
Atsižvelgiant į tai, kad nurodomos skirtingos filtrų klasės (A2B2E2K2 CO-P3, A2B2E2K2 + P3 ir A1B1E1K1 P3), prašome patikslinti: kokios konkrečios filtro klasės reikalaujama.

	Dėkojame suinteresuotam tiekėjui už pateiktą teisingą pastabą. 
Techninės specifikacijos 1 priede „Perkamų prekių preliminarūs kiekiai ir įkainiai“ Pirkimo objekto dalies Nr. 2 – Galvos ir veido apsauga Eil. Nr.12 pozicijoje klaidingai nurodyta filtro klasė:  B stulpelyje - A2B2E2K2 CO-P3, o C stulpelyje 4 p. - A1B1E1K1 9 P3.
Ištaisome techninę klaidą ir nurodome, kad siūlomi filtrai turi būti  A2B2E2K2 P3 arba lygiaverčiai tinkantys siūlomai panoraminei pilno veido kaukei (Eil.Nr.11). 



	2. 
	Techninės specifikacijos 3 p. d. 5.1 punkte nustatyta: „Kostiumą turi sudaryti švarkas ir puskombinezonis.“. Atsižvelgiant į tai, prašome patikslinti arba koreguoti minėtą techninės specifikacijos reikalavimą, suteikiant galimybę siūlyti kostiumą, sudarytą iš švarko ir kelnių. Toks patikslinimas leistų užtikrinti didesnę konkurenciją bei platesnį rinkoje prieinamų, funkciniu požiūriu lygiaverčių sprendimų pasirinkimą, nekeičiant esminių pirkimo objekto savybių. 
	Techninės specifikacijos 1 priede „Perkamų prekių preliminarūs kiekiai ir įkainiai“ Pirkimo objekto dalies Nr. 3 – Kūno apsauga Eil. Nr. 5 „Suvirintojo kostiumas“ C stulpelyje 1 punkte nurodytas reikalavimas „Kostiumą turi sudaryti švarkas ir puskombinezonis“ nebus keičiamas.


	3. 
	Techninės specifikacijos 2 p.d. 1.8 punkte nustatyta: „Galvos dydis turi būti reguliuojamas nemažiau kaip nuo 52 iki 64 cm.“. Atsižvelgiant į rinkoje siūlomų gaminių asortimentą ir siekiant padidinti galimų pasiūlymų skaičių bei užtikrinti konkurenciją, prašome apsvarstyti galimybę koreguoti minėtą reikalavimą, nustatant galvos apimties reguliavimo diapazoną nuo 53 iki 64 cm. 
Pažymėtina, kad siūlomas patikslinimas nekeičia pirkimo objekto paskirties ir funkcionalumo, tačiau sudaro sąlygas dalyvauti didesniam tiekėjų skaičiui, kadangi šiuo metu nurodytas reikalavimas faktiškai atitinka tik vieno, konkretaus gamintojo produkciją. 
	Atsižvelgiant į Tiekėjo pateiktą prašymą Techninės specifikacijos 1 priede „Perkamų prekių preliminarūs kiekiai ir įkainiai“ Pirkimo objekto dalies Nr. 2 – Galvos ir veido apsauga Eil. Nr. 1 „Apsauginis šalmas“ C stulpelyje 8 punkte nurodytas reikalavimas „Galvos dydis turi būti reguliuojamas nemažiau kaip nuo 52 iki 64 cm.“ tikslinamas išplečiant reguliavimo ribas 52±1 cm  iki  64±1 cm.  

	4. 
	Techninės specifikacijos 2 p. d. 2.6 punkte nustatyta: „Galvos dydis turi būti reguliuojamas nemažiau kaip nuo 52 iki 64 cm.“. Atsižvelgiant į rinkoje siūlomų gaminių asortimentą ir siekiant padidinti galimų pasiūlymų skaičių bei užtikrinti konkurenciją, prašome apsvarstyti galimybę koreguoti minėtą reikalavimą, nustatant galvos apimties reguliavimo diapazoną nuo 53 iki 64 cm. 
Pažymėtina, kad siūlomas patikslinimas nekeičia pirkimo objekto paskirties ir funkcionalumo, tačiau sudaro sąlygas dalyvauti didesniam tiekėjų skaičiui, kadangi šiuo metu nurodytas reikalavimas faktiškai atitinka tik vieno, konkretaus gamintojo produkciją. 
	Atsižvelgiant į Tiekėjo pateiktą prašymą Techninės specifikacijos 1 priede „Perkamų prekių preliminarūs kiekiai ir įkainiai“ Pirkimo objekto dalies Nr. 2 – Galvos ir veido apsauga Eil. Nr. 2, „Apsauginis šalmas elektrikams“ C stulpelyje 6 punkte nurodytas reikalavimas „Galvos dydis turi būti reguliuojamas nemažiau kaip nuo 52 iki 64 cm.“ tikslinamas išplečiant reguliavimo ribas 52±1 cm  iki  64±1 cm.  


	5. 
	Techninės specifikacijos 2 p. d. 11 pozicijoje „Panoraminė pilno veido kaukė“ nurodyta, kad turi būti dviejų filtrų greitos fiksacijos jungtys, tačiau nėra aiškiai apibrėžtas filtro prijungimo tipas. Atsižvelgiant į tai, prašome patikslinti, ar reikalaujama bayonet tipo jungtis, ar srieginė jungtis. 
	Techninės specifikacijos 1 priede „Perkamų prekių preliminarūs kiekiai ir įkainiai“ Pirkimo objekto dalies Nr. 2 – Galvos ir veido apsauga Eil. Nr. 11 B stulpelyje nurodyta „Panoraminė pilno veido kaukė“, o C stulpelio  5 p. nurodyta, kad siūlomoje kaukėje būtų dviejų filtrų greitos fiksacijos jungtys, tinkančios tiekėjo siūlomiems filtrams nurodytiems Eil. Nr. 12 pozicijoje B stulpelyje „Filtrai tinkantys pasiūlyme teikiamai kaukei“ ir atitinkantys 12 p. D stulpelyje nurodytam  A2B2E2K2 P3 arba lygiaverčiam filtrui.

	6. 
	Techninės specifikacijos 2 p.d. 12 pozicijoje „Filtras A2B2E2K2 CO-P3“ nurodyti reikalavimai yra tarpusavyje nesuderinti ir dviprasmiški, kadangi vienoje pozicijoje pateikiami skirtingų klasių filtrų aprašymai. Atsižvelgiant į tai, prašome patikslinti, kokį konkretų filtrą PO planuoja įsigyti. 
Atsižvelgiant į aukščiau išdėstytus pastebėjimus ir argumentus, darytina išvada, kad šiuo metu pirkimo dokumentuose nustatyti techninės specifikacijos reikalavimai yra nepakankamai aiškūs, tarpusavyje nesuderinti ir gali būti ribojantys konkurenciją. Todėl Tiekėjas prašo Perkančiosios organizacijos įvertinti pateiktus siūlymus, peržiūrėti ir atitinkamai patikslinti pažymėtus techninės specifikacijos reikalavimus, siekiant užtikrinti aiškias pirkimo sąlygas ir lygiavertę konkurenciją. 
	Atsakymas pateiktas aukščiau (Žiūrėti Eil. Nr.1. atsakymą).

	7. 
	Atsižvelgiant į galimus techninės specifikacijos patikslinimus, prašome pratęsti pasiūlymų pateikimo terminą ne trumpesniam kaip 7 (septynių) kalendorinių dienų laikotarpiui, kad tiekėjai turėtų pakankamai laiko įvertinti patikslintus reikalavimus ir parengti pasiūlymus. 
	Vadovaujantis skelbiamų supaprastintų derybų Bendrųjų sąlygų 3.2.2 punktu: „pirkimo dokumentų paaiškinimas/patikslinimas pateikiamas visiems tiekėjams ne vėliau kaip 4 (keturios) dienos iki pasiūlymų pateikimo termino pabaigos“ ir 3.4.1 punktu „pasiūlymų pateikimo terminas yra pratęsiamas, jeigu dėl kokių nors priežasčių pirkimo dokumentų paaiškinimas ar patikslinimas pateikiamas likus mažiau dienų nei nurodyta šio skyriaus 3.2.2 punkte“ pirminių pasiūlymų pateikimo terminas pratęsiamas iki 2026-02-09  10:00 val..

	8.
	Atsižvelgdami į vykdomo konkurso apimtį ir techninį sudėtingumą, taip pat į tai, kad pasiūlymo parengimui reikalingi suderinimai su prekių gamintojais dėl reikiamų dokumentų ir kainų, maloniai prašome pratęsti pirminių pasiūlymų pateikimo terminą iki 2026 m. vasario 2 d. Iš anksto dėkojame už Jūsų supratingumą ir sprendimą.
	Pirminių pasiūlymų pateikimo terminas pratęsiamas iki 2026-02-09  10:00 val..



Vadovaujantis Pirkimo Bendrųjų sąlygų 3.6. punktu, bet kuris paaiškinimas/patikslinimas yra laikomas neatskiriama Pirkimo dokumentų dalimi, ir jo nuostatos turi viršenybę prieš ankstesniuose Pirkimo dokumentuose išdėstytas nuostatas.

PRIDEDAMA: 2026-01-27 „1 priedo Techninės specifikacijos 1 priedas - Perkamų prekių preliminarūs kiekiai ir kainos aktuali redakcija“.

